laion/Wikipedia-Exotic huggingface dataset:
লাল অতিদানব তারা

হের্ডসব্রং-রাসেল চিত্র বর্ণালি ধরন বাদামী বামন শ্বেত বামন লোহিত বামন উপবামন প্রধান ধারা ("বামন") উপদানব দানব উজ্জ্বল দানব অতিদানব মহাদানব পরম মান (MV) লাল অতিদানব একপ্রকার অতিদানব তারা (ঔজ্জ্ব্ল্য শ্রেণীঃ I) যাদের বর্ণালীর ধরন K অথবা M টাইপ। এই তারাগুলো মহাবিশ্বে আয়তনের দিক দিয়ে সর্ববৃহৎ তারা কিন্তু ভরের দিক দিয়ে নয়। আর্দ্রা এবং জ্যেষ্ঠা বহুল পরিচিত তারা যেগুলো লাল অতিদানব তারার উদাহরণ। তারার কেন্দ্রে হাইড্রোজেন গ্যাস নিঃশেষ হয়ে গেলে কিন্তু তখনও পর্যন্ত হিলিয়াম গ্যাসের জ্বালানী বিদ্যমান থাকলে, সূর্যের ভরের ১০ গুণ বড় তারাগুলো সাধারণতঃ লাল অতিদানব তারায় পরিণত হয় । এই ধরনের তারার ব্যাস অনেক বড় হয় কিন্তু উপরিপৃষ্ঠের তাপমাত্রা খুবই কম ( ৩৫০০-৪৫০০ কেলভিন) থাকে। সর্ববৃহৎ লাল অতিদানব তারা গুলো হচ্ছে VY Canis Majoris, VV Cephei A, V354 Cephei, RW Cephei এবং KW Sagittarii, যাদের সকলের ব্যাসই সূর্য থেকে ১৫০০ গুণ বড়। অধিকাংশ লাল অতিদানব তারাগুলোর ব্যাস সূর্যের ব্যাসের ২০০-৮০০ গুণ বড় হয়ে থাকে। এরা সাধারণরঃ ১০-১০০ মিলিয়ন বছর টিকে থাকে এবং গুচ্ছাকারে থাকে। সূর্যের ভরের ১৫ গুণ বড় তারাগুলোতে যে পরিমান হাইড্রোজেন থাকে তা জ্বালানীরূপে নিঃশেষ হতে সূর্যের জীবনকালের একহাজার ভাগের এক ভাগ সময় লাগে। এরপর এটি লাল দানব তারায় পরিণত হয় কিন্তু যখন এটি নিউক্লিয়ার ফিসন বিক্রিয়ার ত্রৈ-আলফা স্তরে পৌঁছায়, এটি কিছুকাল যাবৎ জ্বলতে থাকে এবং এর আয়তন আরো বেড়ে যায়। উজ্জ্ব্ল লাল তারাগুলো তখন লাল অতিদানব তারায় পরিণত হয়। কালপুরুষ নক্ষত্রমন্ডলের আর্দ্রা তারাটি লাল অতিদানব তারার একটি উদাহরণ। এর পরম-প্রভার মান -১০ মাত্রা পর্যন্ত হতে পারে যেখানে সূর্যের মান +৫।
ফজলুল কবির চৌধুরী

এ.কে.এম ফজলুল কবির চৌধুরী (১ নভেম্বর ১৯১৭—৯ সেপ্টেম্বর ১৯৭২) ছিলেন একজন রাজনীতিবিদ। তিনি ছিলেন সাবেক পূর্ব পাকিস্তান প্রাদেশিক পরিষদের বিরোধীদলীয় নেতা, প্রাদেশিক আইন পরিষদের চেয়ারম্যান। তার ভ্রাতা ফজলুল কাদের চৌধুরী পাকিস্থানের স্পীকার ছিলেন। তিনি চট্টগ্রাম পোর্ট-ট্রাষ্টের ভাইস চেয়ারম্যান, মেরিন এন্ড মার্কেন্টাইল একাডেমীর গভর্নর ও চট্টগ্রাম ডিস্ট্রিক কাউন্সিলের কাউন্সিলর ছিলেন। তিনি সক্রিয় রাজনীতি ছাড়াও বহু জনহিতকর কাজ ও সেবামূলক কর্মকান্ডের সঙ্গে জড়িত ছিলেন। ফজলুল কবির চৌধুরী ১ নভেম্বর ১৯১৭ সালে চট্টগ্রাম রাউজানের গহিরা গ্রামে জন্মগ্রহণ করেন। তার পিতা খান বাহাদুর আবদুল জব্বার চৌধুরীর ও মাতা বেগম ফাতেমা খাতুন চৌধুরী। তিনি ১৯৩৮ সালে কলকাতা বিশ্ববিদ্যালয় হতে আইন শাস্ত্রে এমএ ডিগ্রি লাভ করেন। তার ছেলে এবিএম ফজলে করিম চৌধুরী চট্টগ্রাম-৬ আসনের সংসদ সদস্য। ফজলুল কবির চৌধুরী ছিলেন সাবেক পূর্ব পাকিস্তান প্রাদেশিক পরিষদের বিরোধীদলীয় নেতা, প্রাদেশিক আইন পরিষদের চেয়ারম্যান। চিটাগাং চেম্বার অব কমার্স অ্যান্ড ইন্ডাস্ট্রি এর প্রতিষ্ঠাতা প্রেসিডেন্ট। এছাড়া তিনি রাউজান গহিরা শান্তির দ্বীপের ও রাউজান কলেজের প্রতিষ্ঠাতা। চট্টগ্রাম বিশ্ববিদ্যালয়, চট্টগ্রাম মেডিকেল কলেজ হাসপাতাল, চট্টগ্রাম নাইট কলেজ, চট্টগ্রাম মহিলা কলেজ এবং চট্টগ্রাম ইঞ্জিনিয়ারিং কলেজ প্রতিষ্ঠায় তার বিশেষ অবদান রয়েছে।[তথ্যসূত্র প্রয়োজন] জনাব চৌধুরী একক প্রচেষ্টায় ১৯৬৩ সালে রাউজান কলেজ এবং ১৯৬২ সালে রাউজানের গহিরায় শান্তির জন্য নোবেল পুরস্কার অর্জনকারী বেলজিয়ামের ডমিনিক পীয়ের অনুদানে প্রতিষ্ঠা করেন শান্তির দ্বীপ। ফজলুল কবির চৌধুরী ও তার ভাই ফজলুল কাদের চৌধুরী শেখ মুজিবুর রহমান এবং আওয়ামী লীগ উত্থাপিত ছয় দফার বিরোধী ছিলেন। বাংলাদেশের স্বাধীনতা যুদ্ধ কালে তিনি স্বাধীন বাংলাদেশের বিপক্ষে এবং ঐক্যবদ্ধ পাকিস্তানের পক্ষে অবস্থান নিয়েছিলেন। এ.কে.এম. ফজলুল কবির চৌধুরী ৯ সেপ্টেম্বর ১৯৭২ সালে ঢাকায় মৃত্যুবরণ করেন। কাল আলহাজ এ কে এম ফজলুল কবির চৌধুরীর ৪৩তম মৃত্যুবার্ষিকী[স্থায়ীভাবে অকার্যকর সংযোগ], প্রকাশিত হয়েছেঃ দৈনিক পূর্বকোণ, প্রকাশের তারিখঃ ৮ই সেপ্টেম্বর, ২০১৫। রাজনীতিবিদ ফজলুল কবির চৌধুরীর ৪৩ তম মৃত্যুবাষির্কী আজ ওয়েব্যাক মেশিনে আর্কাইভকৃত ৯ সেপ্টেম্বর ২০১৫ তারিখে, প্রকাশিত হয়েছেঃ Ctg Post.com, প্রকাশের তারিখঃ ৯ই সেপ্টেম্বর, ২০১৫। একেএম ফজলুল কবির চৌধুরীর ৪৩ তম মৃত্যুবাষির্কীতে মানুষের ঢল, ফেইস বুক। মুয়ায্‌যম হুসায়ন খান (২০১২)। "চৌধুরী, ফজলুল কাদের"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "তালিকায় ফজলে করিম ও আমীর খসরুর বাবা"। দৈনিক সময়ের আলো। ১৭ ডিসেম্বর ২০১৯। ৭ নভেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০২৩।
মায়া হরিণ

মায়া হরিণ বা কাকর হরিণ (ইংরেজি: Indian Muntjac or Barking Deer) হরিণ প্রজাতির অন্যতম খর্বকায় ও লাজুক সদস্য। ছোট আকারে লালচে বাদামী পিংগল রং এর ফোঁটা বিহীন এ হরিণের চলাফেরা ও জীবনধারণ খুবই চমৎকার। মায়া হরিণ ভয় পেলে বা শিকারী প্রাণী দেখতে পেলে কুকুরের মত ঘেউ ঘেউ করে বলে এদের বার্কিং ডিয়ার বলে। দক্ষিণ ও দক্ষিণ- পূর্ব এশিয়ার বিশাল অংশ জুড়ে মায়া হরিণ দেখা যায়। কাজিরাঙা জাতীয় উদ্যানে এই প্রজাতিটি একটি উল্লেখযোগ্য প্রাণী। এরা ভারতীয় বন্যপ্রাণী সংরক্ষণ আইন,১৯৭২ দ্বারা এখানে সুরক্ষিত। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত। জীবাশ্মবিজ্ঞানীদের মতে, বার হাজার বছর পূর্বে প্লেইস্টোসিন যুগের শেষের দিক থেকে মায়া হরিণের অস্তিত্ব ছিল। তখন থেকেই মাংস ও চামড়ার জন্য পুরো দক্ষিণ ও দক্ষিণ- পূর্ব এশিয়া জুড়ে এরা শিকার হয়ে আসছে। একটা পরিপক্ব মায়া হরিণের গড় ওজন ১৭ কেজি ও উচ্চতা ২২ ইঞ্চি পর্যন্ত হয়। খাটো লালচে বাদামী লোম দ্বারা এরা আবৃত। স্থান ও ঋতুভেদে লোমের রং পরিবর্তিত হয়। পুরুষ হরিণের উপরের চোয়ালের ছেদন দন্ত খুব বড় (প্রায় ১ ইঞ্চি) এবং দূর থেকে তা স্পষ্ট ভাবে দেখা যায়। আত্মরক্ষার্থ এরা এ শ্বদন্ত ব্যবহার করে। পুরুষ হরিণের এক জোড়া এক থেকে দুই ইঞ্চি লম্বা শিং থাকে। শিংএ দুই থেকে তিনটি শাখা থাকে। এরা মূলতঃ একলা চলাফেরা করে ও খাদ্যাভ্যাসে সর্বভূক। ঘাস- লতাপতা ছাড়াও পাখির ডিম এমনকি ক্ষুদ্র স্তন্যপায়ী প্রাণীও মায়া হরিণের খাদ্য। উত্তর- পূর্ব ভারত, বাংলাদেশ, নেপাল, শ্রীলঙ্কা, পাকিস্তানের ইসলামাবাদ, চীনের দক্ষিণাঞ্চল, ইন্দোনেশিয়া ও এর দ্বীপসমূহ মায়া হরিণের আবাসস্থল। এরা সাধারণত জলের আশেপাশে বসবাস করে। পুরুষ মায়া হরিণ তার নিজস্ব এলাকায় বসবাস করে যা একাধিক স্ত্রী- মায়া হরিণের এলাকাকে স্পর্শ করে। মায়া হরিণের ১৫টি উপ-প্ৰজাতি বিশ্বজুড়ে দেখা যায়- M. m. annamensis, ইন্দোচীন M. m. aureus, ভারত M. m. bancanus, বিলিটন (Belitung) আর বাংকা দ্বীপ (Bangka Island) M. m. curvostylis, থাইল্যান্ড M. m. grandicornis, মিয়ানমার M. m. malabaricus, দক্ষিণ ভারত আর শ্রীলঙ্কা M. m. montanus, পার্বত্য মায়া হরিণ (Mountain Muntjac), সুমাত্ৰা M. m. muntjak, জাভা আর দক্ষিণ সুমাত্ৰা M. m. nainggolani, বালি আর লম্বক দ্বীপপুঞ্জ M. m. nigripes, ভিয়েতনাম আর হাইনান দ্বীপ M. m. peninsulae, মালয়েশিয়া M. m. pleicharicus, দক্ষিণ বোর্নিও M. m. robinsoni, বিনটান (Bintan)দ্বীপ আর লিংগা (Linga) দ্বীপপুঞ্জ M. m. rubidus, উত্তর বোর্নিও M. m. vaginalis, মিয়ানমার থেকে দক্ষিণ-পশ্চিম চীন Timmins, R.J., Duckworth, J.W., Hedges, S., Pattanavibool, A., Steinmetz, R., Semiadi, G., Tyson, M. & Boeadi (2008). Muntiacus muntjak. 2008 IUCN Red List of Threatened Species. IUCN 2008. Retrieved on 5 April 2009. এখানে কেন মায়া হরিণ একটি কম ঝুঁকিপূর্ণ প্রজাতি তা বিস্তারিতভাবে ব্যাখ্যা করা হয়েছে। "List of mammals of Kaziranga National Park - Wikipedia" (ইংরেজি ভাষায়)। সংগ্রহের তারিখ ২০১৭-০৪-০২।  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৭ http://www.iloveindia.com/wildlife/indian-wild-animals/deer/muntjac-deer.html (ইংরেজি) https://web.archive.org/web/20120302135152/http://www.wildlywise.com/barking_deer.htm (ইংরেজি)
রোমান প্রজাতন্ত্র

রোমক গণরাষ্ট্র (লাতিন: Rēs pūblica Rōmāna, লাতিন উচ্চারণ: [ˈreːs ˈpuːblɪka roːˈmaːna]) বলতে আনুমানিক ৫০৯ থেকে ২৭ খ্রিস্টপূর্বাব্দ পর্যন্ত অস্তিত্বশীল একটি গণরাষ্ট্রকে বোঝায় যার রাজধানী ছিল রোম নগরী। রোমে জনতান্ত্রিক পদ্ধতিতে এই সভ্যতার সরকার পরিচালিত হত। ৫০৮ খ্রিস্টপূর্বাব্দে রোমান রাজতন্ত্র উৎখাতের পর একটি সিনেটের উপদেশে নাগরিকদের ভোটে নির্বাচিত দুইজন কনসুলের মাধ্যমে রাষ্ট্র পরিচালিত হতে থাকে, একেই বলা যায় গণরাষ্ট্রের সূচনা। ক্ষমতার ভাগাভাগি এবং বিশ্লেষণ ও ভারসাম্যের নীতির উপর ভিত্তি করে শীঘ্রই একটি সংবিধান গড়ে ওঠে। খুব বেশি জরুরি অবস্থা দেখা না দিলে সকল সরকারি কর্মকর্তা মাত্র এক বছরের জন্য নির্বাচিত হতেন যাতে কোন একজন ব্যক্তি জনগণকে বেশি প্রভাবিত করে ফেলতে না পারে। অবশ্য বাস্তবে রোমান সমাজে উঁচু-নিচুর অনেক ভেদাভেদ ছিল। রোমের ভূমিমালিক অভিজাত (পাত্রিকিয়ুস) এবং সংখ্যায় অনেক বেশি সাধারণ নাগরিকদের (প্লেবায়ুস) মধ্যে দ্বন্দ্ব নতুন সংবিধানটিকে অনেক প্রভাবিত করেছিল। উল্লেখ্য, পাত্রিকিয়ুসরা রোমান রাজত্বের যুগের রাজাদের উত্তরাধিকার হিসেবে নিজেদের দাবী করতেন। সময়ের সাথে সাথে যেসব আইন পাত্রিকিয়ুসদেরকে রোমের ঊর্ধ্বতন পদগুলো অধিগ্রহণের একচ্ছত্র অধিকার দিয়েছিল সেগুলো দুর্বল হতে থাকে এবং প্লেবায়ুসদের মধ্য থেকে একটি নতুন অভিজাত গোষ্ঠীর জন্ম হয়। সে সময় সামরিক ও রাজনৈতিক সফলতা একে অপরের সাথে ওতপ্রোতভাবে জড়িত ছিল। প্রথম দুই শতাব্দীতে নতুন মিত্র তৈরি ও যুদ্ধের মাধ্যমে মধ্য ইতালি থেকে এক সময় সমগ্র ইতালীয় উপদ্বীপ গণরাষ্ট্রের অধীনে আসে। তৃতীয় শতকে দখলে আসে উত্তর আফ্রিকা, আইবেরীয় উপদ্বীপ, গ্রিস এবং বর্তমান ফ্রান্সের দক্ষিণাংশ। এরও দুই শতাব্দী পরে ১ম খ্রিস্টপূর্বাব্দের শেষদিকে সমগ্র ফ্রান্স, এবং প্রাচ্যের বেশ কিছু অঞ্চল গণরাষ্ট্রের অধিকারে চলে আসে। গণরাষ্ট্রের কোন নির্দিষ্ট ব্যক্তির অতিরিক্ত প্রভাব-প্রতিপত্তি অর্জনে বাধানিষেধ থাকলেও এই পর্যায়ে রোমক সমাজ আসলে গুটিকয়েক নেতা ও তাদের মিত্রদের দ্বারাই শাসিত হত। Latin League। Taagepera 1979।
ত্রেভি ফোয়ারা

ত্রেভি ফোয়ারা (ইতালীয় ভাষা: Fontana di Trevi, ইংরেজি ভাষায়: Trevi Fountain) ইতালির রাজধানী রোমে অবস্থিত একটি ফোয়ারা। এটি রোম শহরের বৃহত্তম বারোক (আনুমানিক ১৬০০ সালের দিকে যে শৈল্পিক রেনেসাঁ শুরু হয়েছিল) ফোয়ারা এবং পৃথিবীর সবচেয়ে সুন্দর ফোয়ারাগুলোর একটি হিসেবে খ্যাত। স্থানীয় লোককাহিনী অনুযায়ী কথিত আছে যে কেউ এই ফোয়ারায় পয়সা ফেললে সে আবার কোন না কোনদিন রোমে ফিরে আসবে। ত্রেভি শব্দটি এসেছে ইতালীয় শব্দ "ত্রে" এবং "ভিয়া"-র সংক্ষিপ্ত রূপ হিসেবে যার অর্থ "তিন রাস্তা"। প্রাচীন রোমের একটি কৃত্রিম জলপ্রণালীর শেষ প্রান্তটি সাধারণের সামনে দর্শনীয়ভাবে তুলে ধরার জন্য সে প্রান্তে প্রথমে ত্রেভি ফোয়ারা তৈরি করা হয়েছিল। সেই প্রাচীন রোমান জলপ্রণালীর নাম ছিল ভির্গো, যার অর্থ কুমারী। ১৯ খ্রিস্টপূর্বাব্দের দিকে রোমান সম্রাট আউগুস্তুসের প্রিয় এক জেনারেলের কন্যার স্বামী মার্কুস ভিপসানিয়ুস আগ্রিপ্পা জলপ্রণালীটি তৈরি করেছিলেন যার দৈর্ঘ্য ছিল ২১ কিলোমিটার যার ১৯ কিলোমিটারই ছিল মাটির নিচে। পানথেওনের নিকটে আগ্রিপ্পার হাতেই নির্মিত তাপীয় স্নানঘরে পানি সরবরাহের জন্যই তিনি প্রণালীটি বানিয়েছিলেন। ত্রেভি নির্মাণের আগেই অবশ্য প্রণালীটির শেষ প্রান্তে একটি ফোয়ারা ছিল। সেক্সতুস ইউলিয়ুস ফ্রন্তিনুসের বই De aquaductibus Romae commentarius অনুসারে জলপ্রণালীর নাম রাখা হয়েছিল একজন কুমারী নারীর নামে, রোমান সৈন্যরা তৃষ্ণার্ত ও দুর্বল অবস্থায় যার দেখা পেয়েছিল। কুমারী মেয়েটি তাদেরকে কাছের একটি পানির উৎসে পথ দেখিয়ে নিয়ে গিয়েছিল। উৎসটি ছিল তিবুর্তিনা ও কোল্লাতিনা রাস্তা দুটির মধ্যবর্তী স্থানে। দুটো রাস্তাই রোমে এসে শেষ হয়। এই উৎসটি এখনও ধারাজলের পানি সরবরাহ করে। ৪র্থ শতাব্দীতে রোম শহরে ১৩৫২টি ফোয়ারা ছিল। ৫৩৭ সালে অস্ট্রোগথ রাজা ভিতিগিসের আক্রমণে ভির্গো জলনালীর কিছুটা ক্ষতি হয়। বর্বর বাহিনীর আত্রমণে এক সময় নালীটি পরিত্যক্ত হয়ে যায় এবং মধ্যযুগের আগে এর আর কোন সংস্কার করা হয়নি। ইউরোপীয় রেনেসাঁর প্রথম দিকেই পোপরা সবগুলো জলনালীর শেষ প্রান্ত পুনরায় সংস্কার করে প্রদর্শনীর ব্যবস্থা করেন। TREVIFOUNTAIN.NET ওয়েব্যাক মেশিনে আর্কাইভকৃত ১৯ মার্চ ২০১২ তারিখে - রোমের ত্রেভি ফোয়ারা বিষয়ক দাপ্তরিক ওয়েবসাইট "History, TREVIFOUNTAIN.NET ত্রেভি ফোয়ারার সংক্ষিপ্ত ইতিবৃত্ত"। ২ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১২।
কাইফি আজমি

কাইফি আজমি (হিন্দি: कैफ़ी आज़मी; উর্দু: کیفی اعظمی‎‎) একজন ভারতীয় প্রথিতযশা উর্দ্দুভাষী কবি ও সাহিত্যিক এবং বিশিষ্ট চলচ্চিত্র ব্যক্তিত্ব। তার কবিতা সমাজসচেতনায় ঋদ্ধ। কাইফি আজমি ভারতের উত্তর প্রদেশের আজমগড়ে এক জমিদার পরিবারে ১৯১৯ খ্রিষ্টাব্দের ১৯ জানুয়ারি জন্মগ্রহণ করেন। ১৯৪৭ খ্রিষ্টাব্দে তিনি শওকাত আজমিকে বিয়ে করেন। তার কন্যা শাবানা আজমি ভারতের বিখ্যাত অভিনেত্রী। তিনি ছাত্র জীবনে উর্দু ও ফার্সি সাহিত্যে লেখাপড়া করেন। কিন্তু ১৯৪২ খ্রিষ্টাব্দে ভারতছাড় আন্দোলনের সময় লেখাপড়া ছেড়ে দেন। ১৯৪৩ খ্রিষ্টাব্দে ভারতীয় কম্যুনিস্ট পার্টিতে যোগদান করেন। এরপর পার্টির আদেশে মুম্বই গমন করেন। এ সময় তিনি আলী সরদার জাফরি সম্পাদিত দলীয় পত্রিকা কাওমি জং-এ যোগ দেন। অন্যান্য উর্দু কবিদের মতই কাইফি আজমি গজল দিয়ে কাব্যচর্চা শুরু করেন। ধীরে ধীরে সামাজিক সচেতনতামূলক কাব্য রচনা করতে থাকেন। তার গ্রন্থের মধ্যে আখির-ই-সাব, শারমায়া, আওয়ারা সাজদে, কৈফিয়াত, নঈ গুলিস্তাঁ প্রভৃতি উল্লেখযোগ্য। ১৯৫২ সালে গীতিকার হিসেবে মুম্বাই চলচ্চিত্রে কাজ আরম্ভ করেন। মুক্তিযুদ্ধে অবদান: বাংলাদেশের মুক্তিযুদ্ধের সময় কাইফি আজমি একজন প্রথিতযশা কবি ও সিনেমা ব্যক্তিত্ব ছিলেন। ১৯৭১ খ্রিষ্টাব্দে বাঙালিদের উপর পাকিস্তানিদের নির্যাতন কাইফি আজমিকে ব্যথিত করে। তিনি কবিতার মাধ্যমে তার অনুভূতি তুলে ধরেন। কবিতা লিখে ও পাঠ করে তিনি বাঙালির মুক্তিযুদ্ধের পক্ষে জনমত গঠনে সাহায্য করেন। কাইফি আজমি ভারত সরকার কর্তৃক পদ্মশ্রী পদক লাভ করেন। ১৯৭৫ খ্রিষ্টাব্দে আওয়ারা সাজদে কাব্যগ্রন্থের জন্য লাভ করেন সাহিত্য একাডেমি পুরস্কার। এছাড়া তাকে ২০০২ খ্রিষ্টাব্দে সাহিত্য একাডেমি ফেলোশীপ (২০০২) প্রদান করা হয়। এর আগে তিনি বিশ্বভারতী বিশ্ববিদ্যালয় কর্তৃক সাম্মানিক ডক্টরেট ডিগ্রি লাভ করেন। বাংলাদেশের মুক্তিযুদ্ধে সহযোগিতার মাধ্যমে স্বাধীনতা অর্জনে ভূমিকা জন্য কাইফি আজমীকে ২০১২ সালে মুক্তিযুদ্ধ মৈত্রী সম্মাননা প্রদান করা হয়। আজমীর পক্ষে তার মেয়ে শাবানা আজমী সম্মাননা স্মারক গ্রহণ করেন। কাইফি আজমি ২০০২ সালের ১০ মে ৮৩ বছর বয়সে মুম্বইতে মৃত্যুবরণ করেন। "সম্মান আরো ৬১ বিদেশি বন্ধুকে, বিডিনিউজ টুয়েন্টি ফোর ডটকম, ২০ অক্টোবর ২০১২"। ২৪ জুন ২০২২ তারিখে মূল থেকে আর্কাইভ করা। সংগ্রহের তারিখ ২৪ জুন ২০২২।  Constructing a Narrative of Love: Early Romantic Poems of Kaifi Azmi. Mazhar Hussain, Social Scientist, Vol. 31, No. 3/4 (Mar. - Apr., 2003), pp. 57–73.[১] Encyclopaedia of Hindi Cinema - by Govind Nihalani, Saibal Chatterjee, Gulzar. pp 293. Popular Prakashan, 2003. Kaifi Azmi Biography ওয়েব্যাক মেশিনে আর্কাইভকৃত ৯ মে ২০০৮ তারিখে Kaifi Azmi - The Library of Congress A Profile Kaifi Azmi: The End of an Era - Meera Kabir.[২] BAZME-KAIFI In Remember of Kaifi Azmi-> ( In Sarai Mir Mushayaras and Neshists are Being Handled In remember of Kaifi Azmi.) Kaifi Azmi at Kavita Kosh ওয়েব্যাক মেশিনে আর্কাইভকৃত ৪ ফেব্রুয়ারি ২০০৯ তারিখে (Hindi) ইন্টারনেট মুভি ডেটাবেজে কাইফি আজমি (ইংরেজি) Recordings of Kaifi Azmi at Library of Congress [৩] Kaifi Aur Main, a tribute site by IPTA. A collection of verses and mushaira recordings by Kaifi Azmi ওয়েব্যাক মেশিনে আর্কাইভকৃত ১৮ জুন ২০০৭ তারিখে Poetry of Kaifi Azmi Songs by Kaifi Azmi Urdu poet Kaifi Azmi dead Yeh Nayan Dare Dare ( Kohraa 1964 - Hemant Kumar - Kaifi Azmi )[স্থায়ীভাবে অকার্যকর সংযোগ]
এশিয়ান ক্রিকেট কাউন্সিল

এশিয়ান ক্রিকেট কাউন্সিল (এসিসি) (ইংরেজি: Asian Cricket Council) ১৯৮৩ সালে প্রতিষ্ঠিত ক্রিকেটের একটি সংগঠনবিশেষ। এশিয়ার ক্রীড়াঙ্গনে ক্রিকেটের মানোন্নয়ন ও প্রসারের লক্ষ্যে এটি প্রতিষ্ঠিত হয়। একটি আঞ্চলিক প্রশাসনিক সংগঠনের সদস্যদের নিয়ে এটি গঠিত। আন্তর্জাতিক ক্রিকেট কাউন্সিল বা আইসিসি'র নিয়ন্ত্রণে এটি পরিচালিত হয়। বর্তমানে ৪৩টি সহযোগী সদস্য রয়েছে। জয় শাহ হচ্ছেন বর্তমান এসিসির সভাপতি। এসিসি'র প্রথম সদর দপ্তর ছিল কুয়ালালামপুর, মালয়েশিয়া। মূলক কাউন্সিলটি প্রতিষ্ঠিত হয়ে ১৯৮৩ সালের এশিয়ান ক্রিকেট কনফারেন্স নামে। ১৯৯৫ সালে এর নাম পরিবর্তন করা হয় এশিয়ান ক্রিকেট কাউন্সিল হিসাবে। ২০০৩ সাল পর্যন্ত এর সদর দপ্তর আবর্তিত হতো এর সভাপতি ও সেক্রেটারীর আবাস দেশের ভিত্তিতে। সংস্থাটির বর্তমান সভাপতি হচ্ছেন নামজুমল হাসান পাপন, যিনি বাংলাদেশ ক্রিকেট বোর্ড (বিসিবি)'রও সভাপতির দায়িত্ব পালন করছেন। সংস্থাটি খেলার মানোন্নয়ন সম্পর্কিত কিছু প্রোগ্রাম চালিয়ে যাচ্ছে, যেমন সহকারী কোচ, আম্পায়ার, খেলাখালীন চিকিৎসা ও ঔষধ - কেবল মাত্র সদস্য দেশগুলোর মধ্যে এবং এর অর্থ যোগান আসে কাউন্সিলের আওতাভূক্ত সকল ক্রিকেট প্রতিযোগিতা- যেমন এশিয়া কাপ, এশিয়ান টেস্ট চ্যাম্পিয়নশীপ, এসিসি ট্রফি এবং অন্যান্য প্রতিযোগিতার টেলিভিশন সম্প্রচার স্বত্ত্ব বিক্রির মাধ্যমে। বর্তমান এসিসির সদর দপ্তর হচ্ছে কলম্বো, শ্রীলঙ্কা, যা অফিসিয়ালি ২০ আগস্ট ২০১৬ এ খোলা হয়েছিল। কাউন্সিলটি গঠন করা হয়েছিল ১৯ সেপ্টেম্বর ১৯৮৩, নয়া দিল্লী, ভারতে। যেখানে মূল সদস্য ছিল বাংলাদেশ, ভারত, পাকিস্তান, মালয়েশিয়া, সিঙ্গাপুর ও শ্রীলঙ্কা। এসিসির সহযোগীরা দুটি শ্রেণীতে বিভক্ত, আইসিসির পূর্ণ ও সহযোগী সদস্যপদ মর্যাদা অনুযায়ী পূর্ণ ও সহযোগী সদস্য। আইসিসির সদস্যভুক্ত নয় এমন দেশ (কম্বোডিয়া, চাইনিজ তাইপেই এবং তাজিকিস্তান ২০১৪ পর্যন্ত আইসিসির সদস্য নয়) গুলোও সহযোগী সদস্য মর্যাদা পাবে। ফিজি, জাপান, এবং পাপুয়া নিউ গিনি পূর্ব এসিসি'র সদস্য ছিল কিন্তু পরে ১৯৯৬ সালে আইসিসি পূর্ব এশিয়া-প্রশান্ত মহাসাগরীয় অঞ্চল গঠিত হওয়ার পরে তারা উক্ত অঞ্চলে যোগদান করে। বর্তমান এশিয়ান ক্রিকেট কাউন্সিলের পূর্ণ সদস্য দেশ এশিয়ান ক্রিকেট কাউন্সিলের বর্তমান সহযোগী সদস্য দেশসমূহ বর্তমানে আইসিসির সদস্য নয় এমন এসিসি সদস্য দেশসমূহ এসিসির সাবেক সদস্য দেশসমূহ যারা বর্তমানে আইসিসি পূর্ব এশিয়া-প্রশান্ত মহাসাগরীয় অঞ্চল-এর সদস্য। এশিয়ান ক্রিকেট কাউন্সিলের সাবেক সদস্য দেশ এসিসি কার্যনির্বাহী বোর্ডের সদস্যগণ হালনাগাদ: ৮ আগস্ট ২০১৯ ভুমি জামুলা –  ভারত পেরেরা মানুয়্যেল –  শ্রীলঙ্কা মাহবুব শাহ –  পাকিস্তান এশিয়া কাপ এসিসি অনূর্ধ্ব-১৯ কাপ গাদ্দাফি দুবাই শের-ই-বাংলা নরেন্দ্র ইডেন চিদাম্বরম প্রেমাদাসা কিনরারা "ASIAN CRICKET COUNCIL TO BE SHIFTED TO COLOMBO"। News Radio। সংগ্রহের তারিখ ২০ আগস্ট ২০১৬। [স্থায়ীভাবে অকার্যকর সংযোগ] Members – Asian Cricket Council. Retrieved 9 July 2012. The Formation of the ACC ওয়েব্যাক মেশিনে আর্কাইভকৃত ৬ জানুয়ারি ২০১২ তারিখে – Asian Cricket Council. Retrieved 9 July 2012. "ACC Executive Board Members"। Asian Cricket Council।  "Sultan Rana to join Asian Cricket Council"। ESPNCricinfo। সংগ্রহের তারিখ ১২ আগস্ট ২০১২।  "NKP Salve, who brought '87 world cup to sub-continent, passes away in Delhi"। India Today। ২ এপ্রিল ২০১২।  ক্রিকেট প্রবেশদ্বার Asian Cricket Council (ACC) Afghanistan Cricket
সম্বর হরিণ

বড় শিংঘা বা সম্বর হরিণ বা সম্বর (ইংরেজি: Sambar deer, বৈজ্ঞানিক নাম: Rusa unicolor) হরিণ প্রজাতিসমূহের মধ্যে অন্যতম বৃহৎ সদস্য। দক্ষিণ ও দক্ষিণ-পূর্ব এশিয়ার অধিকাংশ এলাকাজুড়ে সম্বর হরিণ দেখা যায়। এর একাধিক উপপ্রজাতি রয়েছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত। দক্ষিণ এশিয়ায় ভারত, বাংলাদেশ ও শ্রীলঙ্কায় সম্বর হরিণ দেখতে পাওয়া যায়। বাংলাদেশের পূর্ব ও উত্তর- পূর্বাঞ্চলীয় পাহাড়ী বনভূমিতে সম্বর হরিণ আছে বলে জানা যায়। ভারত ও শ্রীলঙ্কার জাতীয় উদ্যান ও সংরক্ষিত বনাঞ্চলগুলোতে বড় বড় পালে সম্বর হরিণের দেখা মেলে। এছাড়া দক্ষিণ-পূর্ব এশিয়ার মিয়ানমার, থাইল্যান্ড, ভিয়েতনাম, লাওস, মালয় উপদ্বীপ, ইন্দোনেশিয়ার সুমাত্রা ও বোর্নিও দ্বীপ সম্বর হরিণের আবাসস্থল। চীনের দক্ষিণাঞ্চল, হাইনান দ্বীপ ও তাইওয়ানেও এদের দেখতে পাওয়া যায়। এদের শিঙের জন্য তাইওয়ানে বিভিন্ন খামারে সম্বর হরিণ বাণিজ্যিকভাবে পালন করা হয়। এদের শিং ছোরার বাট আর আগ্নেয়াস্ত্রের হাতল তৈরীতে ব্যবহৃত হয়। এছাড়া যুক্তরাষ্ট্র, অস্ট্রেলিয়া ও নিউজিল্যান্ডে এদের স্থানান্তর ঘটানো হয়েছে। অঞ্চলভেদে সম্বর হরিণের আকার ও ওজনের বিভিন্নতা দেখা যায়। পূর্বাঞ্চলীয় উপপ্রজাতিগুলোর তুলনায় পশ্চিমাঞ্চলীয় উপপ্রজাতিগুলো অপেক্ষাকৃত বৃহদাকৃতির। একটি পূর্ণবয়স্ক হরিণের উচ্চতা কাঁধ পর্যন্ত ৪০ থেকে ৬৩ ইঞ্চি ও ওজন ১৫০ থেকে ৩২০ কেজি পর্যন্ত হয়। এদের দেহ ছোট ছোট মেটে বা হলদে মেটে বর্ণের লোম দ্বারা আবৃত থাকে। পুরুষ হরিণের শাখাযুক্ত বৃহৎ শিং (প্রায় ৪৩ ইঞ্চি লম্বা) থাকে। এ পর্যন্ত সম্বর হরিণের সাতটি উপপ্রজাতির সন্ধান পাওয়া গিয়েছে। এগুলো হচ্ছে - সম্বর হরিণের শাবক শাবকসহ স্ত্রী সম্বর হরিণ সম্বরের পাল মদ্দা সম্বর স্ত্রী সম্বর হরিণ Timmins, R.J., Steinmetz, R., Sagar Baral, H., Samba Kumar, N., Duckworth, J.W., Anwarul Islam, Md., Giman, B., Hedges, S., Lynam, A.J., Fellowes, J., Chan, B.P.L. & Evans. (2008). Rusa unicolor. 2008 IUCN Red List of Threatened Species. IUCN 2008. Retrieved on 12 December 2010. বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৮ "Handle Materials"। The Knife Connection। ২০১২-০৩-০৫ তারিখে মূল থেকে আর্কাইভ করা। সংগ্রহের তারিখ ২০১২-০৩-১১।  Leslie, D.M. (২০১১)। "Rusa unicolor (Artiodactyla: Cervidae)"। Mammalian Species। 43 (1): 1–30। ডিওআই:10.1644/871.1। [স্থায়ীভাবে অকার্যকর সংযোগ] Boitani, Luigi, Simon & Schuster's Guide to Mammals. Simon & Schuster/Touchstone Books (1984), আইএসবিএন ৯৭৮-০-৬৭১-৪২৮০৫-১ Wilson, D.E., Reeder, D.M. (eds.) (2005) Mammal Species of the World. A Taxonomic and Geographic Reference (3rd ed), Johns Hopkins University Press online ওয়েব্যাক মেশিনে আর্কাইভকৃত ২১ মে ২০১১ তারিখে উইকিমিডিয়া কমন্সে সম্বর হরিণ সংক্রান্ত মিডিয়া রয়েছে। Hunting sambar in New Zealand Sambar deer in New Zealand and their distribution
বারশিঙ্গা

বারশিঙ্গা (ইংরাজীতে Barasingha) একধরনের ভারতীয় উপমহাদেশীয় জলা জঙ্গলের হরিণ যা আপাতত খালি উত্তর এবং মধ্য ভারত ও দক্ষিণ নেপালের কয়েকটি ছোট ছোট সংরক্ষিত বনাঞ্চলে জীবিত আছে এবং বাংলাদেশ ও পাকিস্তানে অবলুপ্ত হয়েছে। এর বৈজ্ঞানিক দ্বিপদ নামটি একজন ফরাসী প্রকৃতিবদের নামে রাখা হয়েছে Alfred Duvaucel। প্রাপ্ত বয়স্ক অবস্থায় বারটি শাখাযুক্ত শিং (আসলে দশ থেকে চোদ্দটা) থাকার জন্য এর নাম বারশিঙ্গা। একসময়ে এই হরিণ উত্তরে সিন্ধু, গঙ্গা ও ব্রহ্মপুত্র নদীর অববাহিকা থেকে আরম্ভ করে দক্ষিণে গোদাবরী নদীর তীর অবধি দেখা যেত। এদের অনেক হাজার বছর পুরানো হাড়ের ফসিল গুজরাতের লাংঘানি এলাকায় পাওয়া গেছে।এই হরিন ভারত ও বাংলাদেশে পাওয়া যেত কিন্তু অতিরিক্ত শিকারের ফলে এই হরিনের সংখ্যা হ্রাস পেতে থাকে।হরিনটিকে বাংলাদেশের দিনাজপুর,পঞ্চগড়,ঠাকুরগাওঁ,রংপুর,নীলফামারী,লালমনিরহাট এ পাওয়া যেত।তবে অনেক এর মতে এই হরিন বরিশাল, পটুয়াখালিতেও পাওয়া যেত।তবে বাংলাদেশে এরা বিংশ শতাব্দিতে বিলুপ্ত হয়ে যায়। টেমপ্লেট:MSW3 Grubb Duckworth, J.W., Samba Kumar, N., Chiranjibi Prasad Pokheral, Sagar Baral, H., Timmins, R.J. (2008). Rucervus duvaucelii. 2008 IUCN Red List of Threatened Species. IUCN 2008. Retrieved on 5 April 2009. Database entry includes a brief justification of why this species is of vulnerable. উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "iucn" নামটি একাধিক বার সংজ্ঞায়িত করা হয়েছে Prater, S. H. (1948) The book of Indian animals. Oxford University Press. (10th impression) M. Acharya, M. Barad, S.Bhalani, P. Bilgi, M.Panchal, V.Shrimali, W. Solanki, D.M. Thumber. Kanha Chronicle, Centre for Environment Education, Ahmedabad in collaboration with the United States National Park Service. Animal Info: Barasingha টেমপ্লেট:Artiodactyla
জুগার

১৯৮৯ সালে মুক্তি পায় ডেভিড ওয়েব পরিচালিত অস্ট্রেলীয় চলচ্চিত্র 'দ্য স্যালুট অব দ্য জুগার'। যার মার্কিন নাম 'দ্য ব্লাড অব হিরোজ'। সেখানে এক অদ্ভুত রকমের খেলা দেখিয়েছিলেন পরিচালক ডেভিড ওয়েব। কুকুরের খুলি নিয়ে সেই খেলায় খেলোয়াড়রা একে অপরের সঙ্গে মারামারি করত। সেই চলচ্চিত্র দ্বারা অনুপ্রাণিত হয়েই উদ্ভাবন হয় জুগার খেলাটির। সিনেমার খেলাকে বাস্তব জীবনে নিয়ে আসে জার্মানি আর যুক্তরাষ্ট্র। পরে অস্ট্রেলিয়াও যোগ দেয় তাদের সঙ্গে। এরপর খেলাটি আয়ারল্যান্ডস, যুক্তরাজ্য, ডেনমার্ক, স্পেন, কোস্টারিকা সহ ইউরোপের বহু দেশে জনপ্রিয়তা পেতে শুরু করে। এই খেলাটি খেলতে দরকার পড়ে বেশকটি উপকরণের। প্রথমে দরকার পড়বে স্কাল বা খুলির। সিনেমায় কুকুরের মাথার খুলি নিয়ে খেলতে দেখা গেলেও এই স্কাল কিন্তু খুলি নয়। তবে জার্মানি ও আয়ারল্যান্ডসে সত্যি সত্যি কুকুরের খুলি থেকে বানানো বল দিয়েও কখনো কখনো খেলা হয়। তবে খুলি আকৃতির যেকোনো বল দিয়েই জুগার খেলা যায়। দ্বিতীয়ত আসবে স্টেক বা লাঠির নাম। এমনভাবে স্টেকটি বানানো হয়, যাতে স্টেকের একটি প্রান্ত দিয়ে বল কিংবা খেলোয়াড়ের গায়ে আঘাত করা যায়। আর থাকে বিশেষ এক ধরনের গোলাকার অস্ত্র। তবে এই লাঠি কিংবা অস্ত্রটি এমনভাবে বানানো হয়, যেন কারও গায়ে আঘাত করলে ব্যথা পাওয়া না যায়। আর গোলাকার বস্তুটিকে দড়ির একপ্রান্তে ঝোলানো হয়। তবে দড়ির দৈর্ঘ্য আর বস্তুটির আয়তন কেমন হবে, তার নিয়ম একেক দেশে একেক রকম। আর এটাই ছবি খেলার সঙ্গে বাস্তবের পার্থক্য। প্রত্যেক দলে আটজন করে খেলোয়াড় থাকবেন। তবে একসঙ্গে মাঠে নামতে পারবেন পাঁচজন। তাঁদের মধ্যে একজন খেলোয়াড়ের হাতেই কেবল কোনো অস্ত্র থাকবে না। আর তারই রয়েছে খুলি ধরার অধিকার। তবে যখন যার হাতে লাঠি কিংবা অস্ত্র থাকবে না, তখনই সে খুলিটি হাতে নিতে পারবেন। আর অবশিষ্ট চারজন লাঠি কিংবা অস্ত্রটি নিয়ে মাঠে নামবেন। অবশিষ্ট তিনজন খেলোয়াড় বদলি খেলোয়াড় হিসেবে মাঠে নামতে পারবেন। যে মাঠে খেলা হবে তার দুই প্রান্তে দুই দলের দুটি নির্দেশক খুঁটি থাকবে। খেলার মূল লক্ষ্য হলো সেই খুঁটিতে খুলিটি স্পর্শ করানো। নির্ধারিত সময়ের মধ্যে যে দল যতবার খুলি দিয়ে খুঁটি স্পর্শ করাতে পারবে তারাই হবে বিজয়ী। কিন্তু যে খেলোয়াড়ের হাতে বল থাকবে, প্রতিপক্ষ তাকে লাঠি দিয়ে আঘাত করবে। আর আঘাত করার সঙ্গে সঙ্গে তাকে হাত তুলে মাঠে বসে পড়তে হবে। পরে আবার সুযোগ পাওয়া মাত্রই উঠে দাঁড়িয়ে খেলা শুরু করা যাবে। "সংরক্ষণাগারভুক্ত অনুলিপি"। ৮ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০২১।  https://web.archive.org/web/20150923120016/http://www.jugger.org.au/index.php/what-is-jugger/australian-rules